CELEX: E2004C0040
Language: et
Date: 2004-03-17 00:00:00
Title: EFTA järelevalveameti otsus, nr 40/04/COL —  17. märts 2004 , — Riigiabi käsitlevate menetlus- ja sisuliste eeskirjade neljakümne kolmandaks muutmiseks muutes peatükki 26A:  raamprogramm piirkondliku abi andmiseks ulatuslikele investeerimisprojektidele  ja ettepanek asjakohasteks meetmeteks

20.7.2006   
            
            
               ET
            
            
               Euroopa Liidu Teataja
            
            
               C 168/15
            
         
      EFTA JÄRELEVALVEAMETI OTSUS,
   nr 40/04/COL
   17. märts 2004,
   Riigiabi käsitlevate menetlus- ja sisuliste eeskirjade neljakümne kolmandaks muutmiseks muutes peatükki 26A: “raamprogramm piirkondliku abi andmiseks ulatuslikele investeerimisprojektidele” ja ettepanek asjakohasteks meetmeteks
   (2006/C 168/07)
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ja protokolli 26,
   VÕTTES ARVESSE EFTA riikide vahelist, järelevalveameti ja kohtu asutamist käsitlevat lepingut (2) ja eriti selle artiklit 24, artikli 5 lõike 2 punkti b, protokolli nr 3 I osa artiklit 1 ja protokolli nr 3 II osa artikleid 18 ja 19, (3)
   
   ARVESTADES, et järelevalve- ja kohtulepingu artikli 24 kohaselt jõustab EFTA järelevalveamet EMP lepingu riigiabi käsitlevad sätted,
   ARVESTADES, et järelevalve- ja kohtulepingu artikli 5 lõike 2 punkti b kohaselt avaldab EFTA järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet seda vajalikuks peab,
   MEENUTADES riigiabi käsitlevaid menetlus- ja sisulisi eeskirju, (4) mille EFTA järelevalveamet kiitis heaks 19. jaanuaril 1994, (5)
   
   ARVESTADES, et Euroopa Ühenduste Komisjon (edaspidi Euroopa Komisjon) avaldas 1. novembril 2003 teatise ulatuslikele investeerimisprojektidele piirkondliku abi andmiseks mõeldud mitut valdkonda hõlmava raamprogrammi (2002) muutmise kohta, eesmärgiga koostada struktuuriliste probleemidega valdkondade nimekiri, ning ettepanekust asjakohaste meetmete võtmiseks mootorsõiduki-ja sünteeskiutööstuse valdkonnas EÜ asutamislepingu artikli 88 lõike 1 järgi, (6)
   
   ARVESTADES, et kõnealune raamprogramm on oluline ka Euroopa Majanduspiirkonna jaoks,
   ARVESTADES, et EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas,
   ARVESTADES viimaste aastate jooksul saadud kogemusi ja kättesaadavat teavet asjaomaste valdkondade hetkeolukorra kohta, mis on viinud ameti otsusele, et praegu kehtivad piirangud mootorsõiduki- ja sünteeskiutööstusele antavale piirkondlikule investeeringutoetusele tuleks säilitada,
   ARVESTADES, et EFTA järelevalveamet on otsustanud mitte kaasata laevaehituse valdkonda mitut valdkonda hõlmavasse raamprogrammi,
   ARVESTADES, et EFTA järelevalveamet on otsustanud teha mootorsõidukitööstuse valdkonna üleminekureeglite sõnastuses tehnilise paranduse, et sektor muutuks kõlblikuks pärast 31. detsembrit 2003 antud abi jaoks,
   ARVESTADES, et EMP lepingu XV lisa lõpus oleva peatüki “ÜLDIST” punkti II kohaselt peab EFTA järelevalveamet pärast komisjoniga konsulteerimist vastu võtma komisjoni poolt vastuvõetud õigusaktidega kooskõlas olevaid õigusakte,
   OLLES konsulteerinud komisjoniga,
   MEENUTADES, et EFTA järelevalveamet on kõnealusel teemal konsulteerinud EFTA riikidega 3. veebruaril 2004. aastal toimunud mitmepoolsel kohtumisel,
   ON VASTU VÕTNUD KÄESOLEVA OTSUSE:
   
               1.
            
            
               Riigiabi suuniste peatükki 26A muudetakse, nagu kirjeldatud käesoleva otsuse I lisas, ning tehakse ettepanek asjakohaste, I lisas loetletud meetmete võtmiseks.
            
         
               2.
            
            
               EFTA riike teavitatakse käesolevast otsusest kirjaga, lisades otsuse ja selle I lisa koopia. EFTA riikidel palutakse teatada oma nõusolekust asjaomaste meetmetega ühe kuu jooksul käesoleva ettepaneku saabumisest.
            
         
               3.
            
            
               Komisjoni teavitatakse käesolevast otsusest kooskõlas EMP lepingu protokolli nr 27 punktiga d, saates selle otsuse ja selle I lisa koopia.
            
         
               4.
            
            
               Käesolev otsus koos I lisaga avaldatakse Euroopa Liidu Teataja EMP osas ja EMP kaasandes.
            
         
               5.
            
            
               Juhul, kui EFTA riigid asjakohaste meetmetega nõustuvad, avaldatakse Euroopa Liidu Teataja EMP osas ja EMP kaasandes kokkuvõtlik teadaanne (lisatud 2. lisas).
            
         
               6.
            
            
               Otsus on autentne inglise keeles.
            
         
      Brüssel, 17. märts 2004
      
         EFTA järelevalveameti nimel,
      
      
         
            president
         Hannes HAFSTEIN
         
      
      
         Einar M. BULL
         
         
            kolleegiumi liige
         
      
   
   
      (1)  Edaspidi “EMP leping”.
   
      (2)  Edaspidi “järelevalve- ja kohtuleping”.
   
      (3)  Järelevalve- ja kohtulepingu protokoll 3, mida EFTA riigid muutsid 10. detsembril 2001. Muudatused jõustusid 28. augustil 2003.
   
      (4)  Edaspidi “riigiabi suunised”.
   
      (5)  Esialgselt avaldatud EÜT L 231, 3.9.1994 ja samal kuupäeval selle EMP kaasandes nr 32 viimati muudetud kolleegiumi 17.3.2004 otsusega nr 39/04/COL, mida ei ole veel avaldatud.
   
      (6)  ELT C 263, 1.11.2003, lk 3.
   
      I LISA
      MUUDATUSED PEATÜKIS 26A MITUT VALDKONDA HÕLMAVAST RAAMPROGRAMMIST PIIRKONDLIKU ABI ANDMISEKS ULATUSLIKELE INVESTEERIMISPROJEKTIDELE (1)
      
      Praegune peatüki 26A lõike 5 punkt 4 asendatakse:
      
         Valdkonnad, kus valitsevad struktuurilised probleemid, võib kanda raamprogrammile lisatavasse valdkondade nimekirja. Käesolevas paragrahvis sätestatud tingimuste tõttu ei ole neis valdkondades lubatud piirkondlik investeeringutoetus. Sellise valdkondade nimekirja kasutuselevõtmise tehnilise teostatavuse ning poliitilise ja majandusliku võimalikkusega tutvutakse põhjalikult enne 2005. aasta lõppu. Kui amet peaks otsustama sellise valdkondade nimekirja vastu võtta, võetakse see vastu ning avaldatakse enne 31. märtsi 2006 ning seda hakatakse kohaldama 1. jaanuarist 2007. Ettepanekud kõigiks asjakohasteks meetmeteks vastavalt järelevalve- ja kohtulepingu protokolli nr 3 I osa artikli 1 lõikele 1 ja II osale, mis võivad antud kontekstis vajalikuks osutuda, tehakse enne 1. juulit 2006.
      
      Praegune peatüki 26A lõike 5 punkt 5 asendatakse:
      
         Valdkondade loetelu koostamise tehnilise võimalikkuse kindlakstegemiseks hinnatakse tõsiseid struktuurilisi probleeme nähtavat tarbimist käsitlevate andmete alusel CPA klassifikatsiooni (2) asjakohasel tasemel EMP territooriumil või, kui see teave ei ole kättesaadav, mõne muu turu segmentimise alusel, mis on vaatlusaluste toodete puhul üldtunnustatud ja mille kohta statistilised andmed on kergesti kättesaadavad. Arvesse võib võtta ka muid asjassepuutuvaid andmeid ja teavet, sealhulgas valdkondlikke uuringuid. Ühtki valdkonda ei kaasata puhtalt mehhanistliku statistilise meetodi alusel. Kõnealust valdkondade nimekirja võib alati vajadusel täiendada.
      
      Praeguse peatüki 26A lõike 5 punkti 6 esimene lause asendatakse:
      
         Kui amet peaks otsustama sellise valdkondade nimekirja vastu võtta alates 1. jaanuarist 2007, tuleb igast tõsiste struktuuriliste probleemidega valdkondade nimekirja kantud valdkonnale antavast piirkondlikust investeerimistoetusest, mis on seotud investeerimisprojektidega, mis hõlmavad ameti poolt valdkondade nimekirja koostamise ajal kindlaksmääratud summast (3) suuremaid abikõlblikke kulusid, ametile teada anda, ilma et see piiramaks tingimusi, mis on kindlaks määratud riigiabi grupierandis väikestele ja keskmise suurusega ettevõtetele, (4) mis on liidetud EMP lepingusse EMP ühiskomitee 25. juuni 2002. aasta otsusega nr 88/2002. (5)
         
      
      Praegune peatüki 26A lõike 8 punkt 1 asendatakse:
      Kuni 31. detsembrini 2006 ning ilma, et see piiramaks EMP lepingu XV lisa punktis 1f (6) viidatud akti rakendamist, nagu see on nimetatud lisasse liidetud EMP ühiskomitee otsusega nr 88/2002:
      
                  a)
               
               
                  brutona 5 miljonit eurot ületavate abisummade puhul on olemasolevate toetuskavade alusel antava abi maksimaalne osatähtsus mootorsõidukitööstuses piiratud 30 % vastava piirkondliku abi ülemmäärast, nagu määratletakse C lisas;
               
            
                  b)
               
               
                  ükski sünteeskiutööstuse investeerimisprojektide raames tehtud kulutus, nagu määratletakse D lisas, ei ole kõlblik investeerimistoetuse jaoks.
               
            Käesolev punkt jõustub 1. jaanuarist 2004.
      Senised peatüki 26A lõike 8 punktid 2 ja 3 jäetakse välja.
      Praeguse peatüki 26A lõike 9 punkti 2 järele lisatakse uued punktid 3 ja 4:
      
         
                     Peatüki 26A lõike 9 punkt 3:
                  
                  
                     Et tõsiste struktuuriliste probleemidega valdkondade nimekirja puudumisel oleks olemas selge mootorsõiduki- ja sünteeskiutööstusele antava piirkondlike investeeringute reeglistik, on amet otsustanud teha vastavalt järelevalve- ja kohtulepingu protokolli nr 3 I osa artikli 1 lõikele 1 ning II osale ettepaneku asjakohasteks meetmeteks:
                     
                                 —
                              
                              
                                 jätkata kehtivate üleminekureeglite kohaldamist sünteeskiutööstusele kuni 31. detsembrini 2006, nagu määratletakse D lisas,
                              
                           
                                 —
                              
                              
                                 brutona 5 miljonit eurot ületavate abisummade puhul piirata olemasolevate toetuskavade alusel antava abi maksimaalne osatähtsus mootorsõidukitööstuses, nagu määratletakse C lisas, 30 % vastava piirkondliku abi ülemmäärast.
                              
                           
               
                     Peatüki 26A lõike 9 punkt 4:
                  
                  
                     EFTA riike kutsutakse üles andma pakutud asjakohaste meetmete kohta selgesõnaline nõusolek neile saadetud kirjas täpsustatud tähtajaks. Vastuse puudumisel eeldab amet, et asjaomane EFTA riik ei nõustu pakutud meetmetega.
                  
               
      
         (1)  Käesolev muudatus vastab Euroopa Komisjoni teatisele ulatuslikele investeerimisprojektidele piirkondliku abi andmiseks mõeldud mitut valdkonda hõlmava raamprogrammi (2002) muutmise kohta, eesmärgiga koostada struktuuriliste probleemidega valdkondade nimekiri, ning ettepanekule asjakohaste meetmete võtmiseks mootorsõiduki-ja sünteeskiutööstuse valdkonnas EÜ asutamislepingu artikli 88 lõike 1 järgi (ELT C 263, 1.11.2003, lk 3).
      
         (2)  Nõukogu 29. oktoobri 1993. aasta määrus (EMÜ) nr 3696/93 tegevusaladel põhineva toodete statistilise liigituse (CPA) kohta Euroopa Majandusühenduses (EÜT L 342, 31.12.1993, lk 1), viimati muudetud komisjoni määrusega (EÜ) nr 204/2002 (EÜT L 36, 6.2.2002, lk 1). Nõukogu määrus (EMÜ) nr 3696/93 kaasati EMP lepingusse EMP ühiskomitee 21. märtsi 1994. aasta otsusega nr 7/94 (EÜT L 160, 28.6.1994), viimati muudetud EMP ühiskomitee 31. oktoobri 2002. aasta otsusega nr 110/2002 (EÜT L 298, 31.10.2002 ning EMP täiendosa nr 54, vrd EMÜ lepingu XXI lisa punktiga 20b.
      
         (3)  Selleks summaks saab põhimõtteliselt kehtestada 25 miljonit eurot, kuid see võib valdkonniti erineda.
      
         (4)  Komisjoni 12. jaanuari 2001. aasta määrus (EÜ) nr 70/2001, milles käsitletakse EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes (EÜT L 10, 13.1.2001, lk 33).
      
         (5)  EÜT L 266, 3.10.2002 ja EMP kaasanne nr 49, vrd EMP lepingu XV lisa punktiga 1f.
      
         (6)  Väikeste ja keskmise suurusega ettevõtete kohta kehtiv riigiabi grupierand.